Dôvodová správa

A.	Všeobecná časť

Návrh zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike predkladá Ministerstvo dopravy, pôšt a telekomunikácií Slovenskej republiky ako iniciatívny návrh. 

Cieľom predloženého návrhu zákona je z dôvodu zavedenia meny euro v Slovenskej republike a začlenenia Slovenskej republiky do eurozóny novelizovať niektoré zákony v pôsobnosti Ministerstva dopravy, pôšt a telekomunikácií Slovenskej republiky. Predložený návrh zákona je vypracovaný v nadväznosti na zákon č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení zákona č. 70/2008 Z. z. (ďalej len zákon č. 659/2007 Z. z. ), ktorý vytvoril generálny rámec na zavedenie meny euro v Slovenskej republike.

Predložený návrh zákona obsahuje v článkoch I až VI novely týchto zákonov:
•	zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov
•	zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov
•	zákon č. 610/2003 Z. z. o elektronických komunikáciách v znení neskorších predpisov
•	zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov
•	zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov
•	zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z .z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z

Z vyššeie uvedených zákonov sa vypúšťajú formulácie upravujúce ekvivalenty slovenských korún a eur. Novela zákona č. 25/2007 Z. z. obsahuje prepočty pokút, ktoré sú  ustanovené pevnými sumami v slovenskej mene na menu euro. Tieto sumy pokút sa prepočítavajú konverzným kurzom na menu euro, pričom sa zohľadňujú princípy zaokrúhľovania ustanovené zákonom č. 659/2007 Z. z..

Predložený návrh zákona je v súlade s  Ústavou Slovenskej republiky, všeobecne záväznými právnymi predpismi, s medzinárodnými zmluvami, ktorými je Slovenská republika viazaná ako aj s právom Európskej únie a Európskych spoločenstiev.

	Návrh zákona  nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb, a ani na životné prostredie. 

DOLOŽKA ZLUČITEĽNOSTI
právneho predpisu 
s právom Európskych spoločenstiev a právom Európskej únie

1.	Predkladateľ právneho predpisu : vláda Slovenskej republiky

2.	Názov návrhu právneho predpisu :
      Návrh zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky súvislosti so zavedením meny euro v Slovenskej republike

3.	Problematika návrhu právneho predpisu :

a)	 je upravená v práve Európskych spoločenstiev:
•	v primárnom práve v čl. 4 ods. 2, čl. 102, čl. 136 a 137 a čl. 249 Zmluvy o založení Európskeho spoločenstva v platnom znení,
•	v sekundárnom práve v nariadení Rady (ES) č. 1103/97 zo 17. júna 1997 o určitých ustanoveniach týkajúcich sa zavedenia eura v platnom znení, v nariadení Rady (ES) č. 974/98 z 3. mája 1998 o zavedení eura v platnom znení a v odporúčaní Komisie 2008/78/ES z 10. januára 2008 o opatreniach na zjednodušenie budúcich prechodov na euro, 
 
b)	je upravená v práve Európskej únie:
•	v primárnom práve v čl. 1 ods. 2 Zmluvy o pristúpení Slovenskej republiky k Európskej únii, v čl. 2 a čl. 4 Aktu o podmienkach pristúpenia pripojenom k Zmluve o pristúpení Slovenskej republiky k Európskej únii a v čl. 2 Zmluvy o Európskej únií v platnom znení

c)	je obsiahnutá v judikatúre Súdneho dvora Európskych spoločenstiev:
•	v rozhodnutí Súdneho dvora Európskych spoločenstiev zo 14.septembra 2004 vo veci C–19/03, Landgericht MünchenI): Verbraucher-Zentrale HamburgeV v.O2 (Germany) GmbH&Co.OHG (Ú.v.EÚ C284, 20.11.2004, str.3),
•	v rozhodnutí Súdneho dvora Európskych spoločenstiev z 18.januára 2007 vo veci   C–359/05, EstagerSA v.Receveur principal delarecette des douanes deBrive (Ú.v.EÚ C056, 10.3.2007, str.8).

4.	Záväzky Slovenskej republiky vo vzťahu k Európskym spoločenstvám a Európskej únii :

a)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody s návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca

      bezpredmetné

b)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení

V danej oblasti nebolo začaté konanie proti Slovenskej republike o porušení Zmluvy o založení Európskeho spoločenstva podľa čl. 226 až 228 Zmluvy o založení Európskeho spoločenstva v platnom znení. 

c)	informácia o právnych predpisoch, v ktorých sú preberané smernice alebo rámcové rozhodnutia už prebrané spolu s uvedením rozsahu tohto prebratia

bezpredmetné

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie:

úplný

6.	Gestor a spolupracujúce rezorty:

Ministerstvo dopravy, pôšt a telekomunikácií SR 

Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Odhad dopadov na verejné financie:
Návrh zákona nebude mať dopad na verejné financie.
 
Zaokruhľovanie pokút na celých 5 eur smerom nadol navrhované v článku V návrhu zákona neznamená reálne zníženie príjmu štátneho rozpočtu, pretože ide o pokuty spojené s kontrolou elektronického výberu mýta, ktoré ešte nebolo v Slovenskej republike zavedené. 
Prípadné dodatočne zvýšené výdavky z dôvodu zavedenia meny euro vyvolané predloženým návrhom zákona budú zabezpečené v rámci schválených limitov výdavkov kapitoly Ministerstva dopravy, pôšt a telekomunikácií Slovenskej republiky.

2.	Odhad dopadov na obyvateľov, hospodárenie podnikateľskej sféry a iných právnických osôb: 
Návrh zákona nebude mať dopad na obyvateľov, hospodárenie podnikateľskej sféry a iných   právnických osôb.

3.	Odhad dopadov na životné prostredie:  
Návrh zákona nebude mať dopad na životné prostredie.

4.	Odhad dopadov na zamestnanosť:
Návrh zákona nebude mať dopad na zamestnanosť.

5.	Odhad dopadov na podnikateľské prostredie:
Návrh zákona nebude mať dopad na podnikateľské prostredie.

B. Osobitná časť

K čl. I:
	
K bodu 1 
Vypúšťa formulácia upravujúca možnosť prepočítať sumy ustanovené v eurách na ich ekvivalent v slovenských korunách a slová „EUR“ sa narádzajú slovami „eur“. Pôvodne použitá skratka „EUR“ predstavuje  kód platidla vytvorený z prvých troch písmen názvu podľa normy ISO 4217, ktorý sa píše veľkými písmenami; tento tvar je ekvivalentný pre zápis „SKK“. V tomto prípade treba použiť názov meny a to „euro“. 

K čl. II:

Úprava sa navrhuje z dôvodu náhrady slovenskej koruny eurom.

K čl. III:

K bodom 1 až 7
Vypúšťa sa formulácia upravujúca možnosť prepočítavať sumy týchto úhrad ustanovené  v slovenských korunách na ich ekvivalent v eurách.

K čl. IV:

K bodom 1 až 5
Vypúšťa sa formulácia upravujúca možnosť prepočítať túto sumu ustanovenú  v slovenských korunách na jej ekvivalent v eurách.

K čl. V:

K bodom 1 a 2
Pokuty ustanovené pevnou sumou v slovenských korunách sa po prepočte podľa konverzného kurzu ustanovujú v eurách. Konečné sumy v eurách sa zaokrúhľujú na celých 5 eur smerom nadol.

K čl. VI:

K bodu 1
Ide o legislatívno-technickú úpravu vyvolanú vypustením pôvodného odseku 6 z § 38 (viď bod 2).

K bodu 2
Úprava sa navrhuje z dôvodu náhrady slovenskej koruny eurom.

K čl. VII:

Ustanovuje sa účinnosť zákona.